wickkiey/tamil-wikipedia-chunked huggingface dataset:
# ஒடுக்கற்பிரிவு

## பிரியா நிலை

ஒடுக்கற்பிரிவு I இல் நிறமூர்த்தங்களின் அல்லது ஒடுக்கற்பிரிவு II இல் இணை புன்னிறமூர்த்தங்களின் சாதாரண பிரிப்பு *பிரிவுநிலை* எனக்குறிப்பிடப்படுகிறது. இந்தப் பிரிதல் சாதாரணமானதாக இல்லாமல் இருக்கும் போது அது **பிரியா நிலை** என்று அழைக்கப்படுகிறது. இதன் விளைவாக இனவிருத்தி அணுக்கள் உற்பத்தியில் குறிப்பிட்ட நிறமூர்த்தங்கள் மிகவும் அதிகமாக இருக்கும் அல்லது மிகவும் குறைவாக இருக்கும். மேலும் இது முப்பிரி அல்லது ஒற்றை மெய்யியத்துக்கான பொதுவான இயங்கமைப்பாகவும் இருக்கிறது. பிரியா நிலையானது ஒடுக்கற்பிரிவு I அல்லது ஒடுக்கற்பிரிவு II, உயிரணுப் பெருக்கத்தின் அவத்தைகள் அல்லது இழையுருப்பிரிவு சமயத்தில் ஏற்படலாம்.  
இது மனிதர்களில் பல்வேறு மருத்துவ நிலைகளுக்குக் காரணமாகலாம் (எடுத்துக்காட்டாக):
- டவுன் நோய்க்குறி - நிறமூர்த்தம் 21 இன் முப்பிரி
- பாடாவ் நோய்க்குறி - நிறமூர்த்தம் 13 இன் முப்பிரி
- எட்வர்ட் நோய்க்குறி - நிறமூர்த்தம் 18 இன் முப்பிரி
- கிளைன்ஃபெல்ட்டர் நோய்க்குறி - ஆண்களில் கூடுதல் X நிறமூர்த்தங்கள் இருத்தல் - அதாவது XXY, XXXY, XXXXY
- டர்னர் நோய்க்குறி - பெண்களில் ஒரு X நிறமூர்த்தம் குறைபாடாக இருத்தல் - அதாவது XO
- ட்ரிபில் X நோய்க்குறி - பெண்களில் கூடுதல் X நிறமூர்த்தம் இருத்தல்
- XYY நோய்க்குறி - ஆண்களில் கூடுதல் Y நிறமூர்த்தம் இருத்தல்
# ஒடுக்கற்பிரிவு

## பாலூட்டிகளில் ஒடுக்கற்பிரிவு

பெண்களில் ஒடுக்கற்பிரிவானது மூல முட்டைகலங்கள் (ஊகோனியா) (ஒருமை: ஊகோனியம்) என்று அறியப்படும் உயிரணுக்களில் ஏற்படுகின்றது. ஒடுக்கற்பிரிவைத் துவக்கும் ஒவ்வொரு மூல முட்டைக்கலமும் ஒற்றை முட்டைக்குழியம் மற்றும் இரண்டு முனைவு உடல்களை உருவாக்குவதற்காக இரண்டு முறை பிரிகின்றது. எனினும் இந்தப் பிரிதல் ஏற்படும் முன்பு இந்த உயிரணுக்கள் ஒடுக்கற்பிரிவு I இன் இருமடியவிழை நிலையில் நின்று விடுகின்றது. மேலும் உடலியலுக்குரிய உயிரணுக்களின் பாதுகாப்புக்கான ஓடுகளினுள் செயல்படா நிலை நுண்குமிழ் என அழைக்கப்படுகிறது. நுண்குமிழ்கள் ஃபோலிகுலோஜெனிசிஸ் என்று அறியப்படும் செயல்பாட்டில் நிதானமான வேகத்தில் வளர்ச்சியை ஆரம்பிக்கின்றன. மேலும் அதில் சிறிய அளவுகள் சூதகச் சுழலுக்குள் நுழைகின்றன. மாதவிடாய் முட்டைக்குழியங்கள் ஒடுக்கற்பிரிவு I இல் தொடர்கின்றன மற்றும் ஒடுக்கற்பிரிவு II இல் கருத்தரித்தல் வரை தடுத்து வைக்கப்படுகின்றன. பெண்களில் ஒடுக்கற்பிரிவின் செயல்பாடு முட்டையாக்க சமயத்தில் ஏற்படுகிறது. மேலும் சாதாரணமான ஒடுக்கற்பிரிவில் இருந்து வேறுபடுத்தும் போது இது வலையுருநிலை என்று அறியப்படும் ஒடுங்கல் தடுத்தலின் மிகையான காலங்களை மற்றும் இணைப்புமையங்களின் உதவிக் குறைப்பாடு ஆகிய சிறப்புக் கூறுகளைக் கொண்டிருக்கிறது.  
ஆண்களில் விந்துமூலங்கள் என்று அறியப்படும் முன்னோடி உயிரணுக்களில் ஒடுக்கற்பிரிவு ஏற்படுகிறது. அது விந்தணுவாக மாறுவதற்கு இரண்டு முறை பிரிகிறது. இந்த உயிரணுக்கள் விரைகளின் சுக்கிலத்துக்குரிய நுண்குழல்களின் தடையின்றி தொடர்ந்து பிரிகின்றன. விந்தணு நிதானமான வேகத்தில் உருவாகிறது. ஆண்களில் ஒடுக்கற்பிரிவின் செயல்பாடு விந்தணு உற்பத்தி சமயத்தில் ஏற்படுகிறது.  
பெண் பாலூட்டிகளில் தொடக்கத்திலுள்ள கருச்செல்கள் உட்கருவில் அண்டகத்துக்கு மாற்றமடைந்த பிறகு உடனடியாக ஒடுக்கற்பிரிவு ஆரம்பிக்கிறது. ஆனால் ஆண்களில் ஒடுக்கற்பிரிவு பருவமடைந்த நேரத்தில் இருந்து பல ஆண்டுகள் கழித்து ஆரம்பிக்கிறது. இது தொடக்கநிலை சிறுநீரகத்தில் (மேசெனோபோர்ஸ்) இருந்து வருவிக்கப்படும் ரெட்டினோயிக் அமிலமாக இருக்கிறது. அது முட்டையக மூல முட்டைக்கலத்தில் ஒடுக்கற்பிரிவைத் தூண்டுகிறது. ஆண் விந்தகத்தின் திசுக்கள் ஒடுக்கற்பிரிவின் தூண்டியான ரெட்டினோயிக் அமிலத்தைக் குறைப்பதன் மூலமாக ஒடுக்கற்பிரிவை அடக்குகின்றன. இது பருமடையும் காலத்தில் சேற்றொலிகலங்கள் என்று அழைக்கப்படும் சுக்கிலத்துக்குரிய நுண்குழல்களினுள் உயிரணுக்கள் மூலமாக அவற்றின் சொந்த ரெட்டினோயிக் அமிலத்தை உருவாக்க ஆரம்பிக்கும் போது விஞ்சப்படுகிறது. ரெட்டினோயிக் அமிலத்துக்கான உணர்திறன் நானோஸ் மற்றும் DAZL என்று அழைக்கப்படும் புரதங்கள் மூலமாகவும் இணக்கமாக்கப்படுகிறது. ஒடுக்கற்பிரிவு விந்துக்குழியம் தொடர்புடையதாக இருக்கிறது.
# ஒடுக்கற்பிரிவு

## குறிப்புதவிகள்

<references></references>
# உயிரி அறவியல்

உயிரியல், குறிப்பாக மரபியல் மனித அறிவை ஆற்றலை பல வழிகளில் பெருக்கி வருகிறது. இது மனித வாழ்வை பல வழிகளில் மேம்படுத்தினாலும், இவ்வறிவு சில தீய வழிகளில் பயன்பட வாய்ப்பு உண்டு. **உயிரி அறவியல்** உயிரியல் அறிவை அறவழி்யில் பயன்படுத்த ஏற்ற விழிப்புணர்வையும் வழிகாட்டல்களையும் தர முனைகிறது.
# உயிரி அறவியல்

## சிக்கலான கேள்விகள்

- மரபியல் அறிவு மரபணு கோப்பை மாற்றி புதிய உயிரினங்களை உருவாக்க ஏதுவாகிறது? இவ்வாறு இயற்கையை மாற்றியமைப்பது ஏற்புடையதா?
- மரபியல் அறிவு ஒரு மனிதருடைய உயிரியல் பண்புகளை எடுத்துக்கூறவல்லது. இந்தத் தகவல்களைப் பயன்படுத்தி மனிதருக்குக் காப்புறுதி, வேலைவாய்ப்பு, மருத்துவம் போன்றவற்றில் வேறுபாடு காண்பிப்பது ஏற்புடையதா?
- எதிர்காலத்தில் மரபியல் ஒரு குழந்தையை விரும்பிய மரபணு பண்புகளுடன் படைக்க ஏதுவாக்க கூடும். இதன் மூலம் பணம் படைத்தவர்கள் உயர் ஆற்றல்கள் கொண்ட குழந்தைகளை வடிவமைத்து கொள்ளக்கூடும். இந்த நிலை மனித இனத்தை உயிரியல் நோக்கில் பெரிய வேறுபாடு உள்ள உயிரினங்களாக ஆக்கிவிடும். இது இன்றைய மனித ஏற்றத்தாழ்வை மேலும் கூரியப்படுத்தி பல பிரச்சினைகளுக்கு இட்டுச்செல்லுமா?
- படியெடுப்பு மற்றும் இனப்பெருக்க தொழில்நுட்பங்கள் ஆண்கள் பங்களிக்காமலே பெண் குழந்தையைப் பெற ஏதுவாக்கிறது. எதிர்காலத்தில் பிற உயிரங்கிகள் கூட மனித குழந்தைகளைப் பிறப்பிக்கலாம்? இது மனித உறவுகளைச் சிதைக்காதா?
- குருத்துத் திசுள்களை சினை முட்டையிலிருந்து எடுக்கும் போது சினைமுட்டை அழிக்கப்படும். அப்படி அழியும் போது அது ஒரு உயிரையே அழிப்பதற்குச் சமம் என்பது சிலரின் வாதம். அதேவேளை குருத் திசுக்களைப் பயன்படுத்திய ஆய்வின் மூலம் பல நோய்களுக்குத் தீர்வு காணும் வாய்ப்புள்ளது. எனவே குருத்துத் திசுக்களை ஆய்வுக்கு பயன்படுத்த அனுமதிக்கலாமா?
# மரபணுத்தொகை

நவீன மூலக்கூற்று உயிரியல், மற்றும் மரபியல்படி, **மரபணுத்தொகை** (Genome) என்பது ஒரு உயிரினத்தின் முழுமையான பாரம்பரியத் தகவல்களின் தொகுப்பைக் குறிக்கின்றது. இது உயிரினங்களின் டி.என்.ஏயில், அல்லது பல தீ நுண்மங்களில் ஆர்.என்.ஏயில் குறியாக்கம் செய்யப்பட்டிருக்கும். ஒரு குறிக்கப்பட்ட ஒரு உயிரினத்தைப் பற்றிய அனைத்து மரபியல் தகவல்களையும் குறிக்கிறது. மரபணுத்தொகையானது, டி.என்.ஏ, ஆர்.என்.ஏ யில் அமைந்திருக்கும் மரபணுக்களையும் அத்துடன் , குறியாக்கத்தைக் கொண்டிராத பகுதிகளையும் சேர்த்தே குறிக்கின்றது. மரபணுத்தொகை என்பது genome என்ற ஆங்கில சொல்லின் தற்கால பயன்பாட்டுக்கு இணையான சொல். மரபணுத்தொகையை மரபகராதி, மரபுத்தொகுதி, மரபுரேகை, மரபுப்பதிவு என்றும் குறிப்பர்.  
மனித மரபணுத்தொகைத் திட்டம் மூலம் 2000 ஆண்டு மனித மரபணுத்தொகையின் முழு வடிவத்தையும் பெறுவதற்கான முயற்சி மேற்கொள்ளப்பட்டது. இந்த திட்டம் 10 ஆண்டுகளுக்கு மேலே எடுத்தது. தற்போது ஒரு உயிரினத்தின் மரபணுத்தொகையைக் கண்டுபிடிக்கும் தொழினுட்பம் பல மடங்கு முன்னேறியுள்ளது. எதிர்காலத்தில் ஒவ்வொரு மனிதரும் தமது தனித்துவமான மரபணுத்தொகையைப் பெற்றுக்கொள்ள முடியும்.
# மரபணுத்தொகை

## உயிரினங்களும் மரபணுத்தொகைகளும்

| தீ நுண்மம், Bacteriophage MS2 | 3,569 | First sequenced RNA-genome |  |
| --- | --- | --- | --- |
| தீ நுண்மம், SV40 | 5,224 |  |  |
| தீ நுண்மம், Phage Φ-X174; | 5,386 | First sequenced DNA-genome |  |
| தீ நுண்மம், Phage λ | 50,000 |  |  |
| பாக்டீரியா, *Haemophilus influenzae* | 1,830,000 | First genome of living organism, July 1995 |  |
| பாக்டீரியா, *Carsonella ruddii* | 160,000 | Smallest non-viral genome. |  |
| பாக்டீரியா, *Buchnera aphidicola* | 600,000 |  |  |
| பாக்டீரியா, *Wigglesworthia glossinidia* | 700,000 |  |  |
| பாக்டீரியா, *எசரிக்கியா கோலை* | 4,000,000 |  |  |
| அமீபா, *Amoeba dubia* | 670,000,000,000 | Largest known genome. |  |
| தாவரம், *Arabidopsis thaliana* | 157,000,000 | First plant genome sequenced, Dec 2000. |  |
| தாவரம், *Genlisea margaretae* | 63,400,000 | Smallest recorded பூக்கும் தாவரம் genome, 2006. |  |
| பூஞ்சை, *Aspergillus nidulans* | 30,000,000 |  |  |
| Nematode, *Caenorhabditis elegans* | 98,000,000 | First multicellular animal genome, December 1998 |  |
| பூச்சி, *Drosophila melanogaster* aka Fruit Fly | 130,000,000 |  |  |
| பூச்சி, *பட்டுப்புழு* aka Silk Moth | 530,000,000 |  |  |
| பூச்சி, *Apis mellifera* aka Honey Bee | 1,770,000,000 |  |  |
| மீன், *Tetraodon nigroviridis*, type of Puffer fish | 385,000,000 | Smallest vertebrate genome known |  |
| பாலூட்டி, *Homo sapiens* | 3,200,000,000 |  |  |
| மீன், *Protopterus aethiopicus* aka Marbled lungfish | 130,000,000,000 | Largest vertebrate genome known | } |
# மரபணு மாற்றப்பட்ட உயிரினம்

**மரபணு மாற்றப்பட்ட உயிரினம்** *(Genetically Modified Organism) (GMO)* எனப்படுவது மரபணு பொறியியல் மூலம் மரபணுக்களை மாற்றி உருவாக்கப்பட்ட உயிரினம் ஆகும். ’இயற்கையாக அல்லாமல் செயற்கையாக ஓர் உயிரினத்தின் மரபணுப் பொருளில் (*DNA*) மாற்றங்கள் செய்யப்பட்ட உயிரினம்’ என்று **உலக சுகாதார அமைப்பு** வரையறுக்கிறது. மரபணு மாற்றுவதன் மூலம் விரும்பத்தக்க உயிர் பண்புகளுடன் புதுவகை உயிரினங்களை உருவாக்கலாம். எடுத்துகாட்டு கடலில் கசியும் எண்ணெயை உண்ணும் நுண்ணுயிர். இன்னுமொரு எடுத்துக்காட்டு அதிக விளைச்சல் தரும் கோதுமைப் பயிர்.
# மரபணு மாற்றப்பட்ட உயிரினம்

## மரபணு மாற்றுப் பயிர்

இன்று பயிரடப்படும் பலவகைப் பயிர்கள் மரபணு மாற்றுப் பயிர்கள் தான். குறிப்பாக சோயா, தக்காளி, விதை அற்ற முந்திரி இவ்வாறு மரபணு மாற்றப்பட்டவை. குறைந்த உற்பத்திச் செலவு அல்லது அதிக விளைச்சல் தரக் கூடிய பக்கவிளைவுகள் அற்ற மாற்றுப் பயிர்கள் சந்தையில் வரவேற்பைப் பெறுகின்றன.
# மரபணு மாற்றப்பட்ட உயிரினம்

## மரபணு மாற்றுப் பயிர்

### மரபணு மாற்றுப் பயிர்கள் மீது விமர்சனங்கள்

மரபணு மாற்றப் பயிர்களை பெரும் நிறுவனங்கள் பரப்பி மரபு வழி வேளாண்மைக்கு குந்தகம் விளைவிக்கின்றனர் என்ற குற்றச்சாட்டு உண்டு. மேலும் ஒவ்வொரு முறையும் விதைக்க விதைகளை நிறுவனங்களிடம் பெற வேண்டிய கட்டாயம் இருக்கிறது. இந்த விதைகளை விவசாயி வேறு யாருக்கும் பகிர முடியாது. இவ்வாறு பொதுவில் இருக்கும் விதைகள் முழுமையாக நிறுவனங்களின் தனிச்சொத்தாக மாறக் கூடிய சாத்தியக்கூறு உண்டு.
# மரபணு மாற்றப்பட்ட உயிரினம்

## மனித உடல்நலத்திற்கு ஏற்படக்கூடிய இடர்கள் எவ்வாறு நிர்ணயிக்கப்படுகின்றன?

இவற்றின் பாதுகாப்பு மதிப்பீடு பின்வரும் விடயங்களை ஆராய்கின்றது:
:* நேரடியான உடல்நல விளைவுகள் (நச்சுத்தன்மை);
:* ஒவ்வாமையைத் தூண்டும் போக்கு (ஒவ்வாமைப்பண்பு);
:* ஊட்டம் அல்லது நச்சுத்தன்மையை உடையதாகக் கருதப்படும் குறிப்பிட்ட பகுதிகள்;
:* உட்செருகப்பட்ட மரபணுவின் நிலைத்தன்மை;
:* மரபணு மாற்றத்தால் விளைந்த ஊட்டச்சத்து விளைவுகள்;
:* மரபணு உட்செருகலால் விளையக்கூடிய வேறு எதிர்பாராத விளைவுகள்.
# சுற்றுச் சூழலில் ஏற்படுத்தும் பாதிப்புகள்

- மரபணுமாற்றப்பட்ட உயிரிணத்திலிருந்து மரபணுக்கள் மகரந்தத்தின் வழியாக த்ண்ணுடைய சார்ந்த இணங்களை முற்றிலுமாக அழிக்கும் திறன் கொண்டது
# என்.எஃப்.எல்.

**என்.எஃப்.எல்.** (NFL) என்னும் **நேஷனல் ஃபுட்பால் லீக்** (National Football League), தமிழில் **தேசிய காற்பந்தாட்டச் கூட்டிணைவு** ஐக்கிய அமெரிக்காவின் நான்கு மிகப்பெரிய விளையாட்டுச் சங்கங்களில் ஒன்றாகும். உலகின் அமெரிக்கக் காற்பந்தாட்டத்தை ஒருங்கிணைக்கிற சங்கங்களில் மிகப் பெரியதும், பரவலமானது செல்வாக்கு பெற்றதும் இச்சங்கம். 1920இல் பதினொன்று அணிகள் கொண்டு உருவாக்கப்பட்ட இச்சங்கத்தில் இன்று 32 அணிகள் உள்ளன. இந்த 32 அணிகள் *தேசிய காற்பந்தாட்டக் கூட்டிணைவு* (National Football Conference, NFC) மற்றும் *அமெரிக்கக் காற்பந்தாட்டக் கூட்டிணைவாக* (American Football Conference, AFC) பிரிந்துகொண்டன. இரண்டு கூட்டங்களும் வடக்கு, தெற்கு, கிழக்கு, மேற்கு ஆகிய நான்கு பகுதிகளாக பிரிந்து கொண்டன.  
17 வாரங்களில் பொது பருவம் (regular season) விளையாடப்படும். இப்பருவத்தில் ஒரு "பை வீக்" (bye week) என்ற வாரத்தை விட்டு ஒவ்வொரு அணியும் வாரத்துக்கு ஒரு போட்டி விளையாடி மொத்தத்தில் 16 போட்டிகளை விளையாடும். பொதுவாக செப்டம்பர் மாதத்தில் முதலாம் வாரம் பொது பருவம் தொடங்கி டிசம்பர் இறுதியில் முடியும். இதற்கு பிறகு ஒவ்வொரு கூட்டத்திலிருந்தும் ஆறு அணிகள் கொண்ட பின்பருவம் (postseason; playoffs) நடைபெறும். கடைசியில் ஒவ்வொரு கூட்டத்தில் நின்றிருக்கும் அணிகளும் சூப்பர் போல் (Super Bowl) என்றழைக்கப்பட்ட இறுதிப் போட்டியில் விளையாடி இப்போட்டி வென்ற அணி என்.எஃப்.எல். சாம்பியனாக வெற்றி பெறும்.  
உலகில் பல உள்நாட்டு விளையாட்டுச் சங்கங்களில் என்.எஃப்.எல். போட்டிகளுக்கு வருகிற மக்கள் மிக அதிகமானது. பொது பருவத்தில் ஒரு போட்டிக்கு சராசரியாக 67,591 மக்கள் நுழைவுச்சீட்டை வாங்குகின்றனர்.
# என்.எஃப்.எல்.

## போட்டி

உண்மையில் கால்கொண்டு மிகக் குறைந்த அளவே விளையாடப்படும் முறையைக் கொண்டது. இதன் உத்திகள் மற்றும் விளையாட்டு முறையில் ரக்பியுடன் தோராயமாக பொருந்தியும், வீரர்களின் ஆடைகளில் உள்ள பாதுகாப்பு கவசத்திலும், தலைக் கவசத்திலும் ரக்பியில் இருந்து மாறுபட்டும் காணப்படுகிறது. அமெரிக்காவின் வேகமான, வலிமையான, இளம் ஆட்டவீரர்கள் பங்குபெறும் விளையாட்டு என்று சந்தேகம் இல்லாமல் சொல்லலாம். நான்கு பதினைந்து நிமிட கால்பகுதிகளைக் கொண்டது போட்டி, நூறு யார்ட் கொண்டது ஆடுகளம். ஒவ்வொரு அணியிலும் தாக்குதல், தற்காப்பு மற்றும் சிறப்பு அணியென பிரிக்கப்பட்ட 53 வீரர்கள் இருப்பார்கள். சுருக்கமாக ஆடுகளத்தில் தன் பக்கமிருந்து துவங்கும் எதிர் அணியை பந்துடன் 100 யார்ட்களை கடந்து மறுபக்கம் செல்ல விடாமல் தடுக்கும் மோதலே(நேரடி அர்த்தத்தில் தான், வீரர்கள் மோதிக்கொள்வது ஆட்ட விதிகளுக்கு உட்பட்டு தலையுடனனோ, உடலின் பிறபகுதிகளிலோ நிகழும்) இவ்விளையாட்டு.
# என்.எஃப்.எல்.

## நிகழ்முறை மற்றும் நிலை பெயர்கள்

போட்டி A அணிக்கும் B அணிக்கும் இடையில், டாஸில் வென்ற A அணி <mark>தற்காப்பை</mark> தெரிவு செய்கிறது என கொள்வோம். போட்டியின் துவக்கமாக Aவின் சிறப்பு பிரிவு வீரர்கள்(களத்தில் இரு அணிகளும் தலா பதினோரு பேரை கொண்டிருக்கலாம்) ஆடுகளத்தின் மத்தியில் இருந்து பந்தை B அணிக்கு உதைப்பர். B அணியின் சிறப்பு பிரிவு வீரர்கள் அதை பிடித்து A அணியின் தடுப்பை மீறி ஆடுகளத்தின் எதிர் முனைக்கு கொண்டு சென்றால் **டச் டௌன்** எனப்படும் ஆறு புள்ளிகளை பெறுவர். அதன் பின் எதிர் முனையில் உள்ள கொடிக் கம்புகளுக்கு இடையில் பந்தை உதைக்கும் வாய்ப்பு தரப்பட்டு அதும் சரியாக நிகழ்ந்தால் **பாயிண்ட் அபிடேர் டச்டௌன்** (PAT) என B அணிக்கு மொத்தம் ஏழு புள்ளிகள் கிடைக்கும்.  
B அணியின் இந்த ஓட்டத்தை A அணி தடுக்கும் பட்சத்தில் ஆடுகளத்தில் தடுக்கப்பட்ட இடத்தில் இருந்து B அணியின் <mark>தாக்குதல்</mark> விளையாட்டும்; A அணியின் <mark>தற்காப்பும்</mark> துவங்கும். Bஅணியின் தாக்குதல் பிரிவின் தலைவர் என கொள்ளப்படுபவர் **குவாட்டர் பாக்** (QB) அவருடன் பந்தை காவிச் செல்ல **ரன்னிங் பாக்** (RB) மற்றும் **புல் பாக்** (FB) என வீரர்கள். அடுத்து குவாட்டர் பாக் எரிவதை பிடித்துச் செல்ல **வைட் ரிசீவர்**கள்(WR) இருவர்(அல்லது மூவர்) இவர்களுடன் ஒரு **டைட் எண்டு** (TE) என்ற வீரரும் இருப்பார், அவர் குவாட்டர் பாக் எரியும் பந்தை பிடித்து ஓடுவதும் சில சமயம் தற்காப்பு அணியின் வீரர்களை மறிப்பது என இரண்டையும் செய்பவராக இருப்பார்.  
உள்ள ஐந்து அல்லது ஆறு வீரர்களில் பந்தை ஆடுகளத்தில் இருந்து தன் கால்களுக்கு இடையில் எடுத்து குவாட்டர் பாக்கிடம் கொடுக்கும் **சென்டர்**(C) மற்றவர்கள் **தாக்குதல் லைன் மென்** (OL) என்பவர்கள் A அணியின் தற்காப்பு வீரர்களிடம் இருந்து Bஅணியின் குவாட்டர் பாக்கை காப்பவர்கள். A அணியின் தற்காப்பு வீரர்கள் பிரிவில் ஆறு **தற்காப்பு லைன் மென்**கள் (DL), அடுத்து வைட் ரிசீவர்களின் ஓட்டத்தை தடுக்க **கானர் பாக்** (CB) மூவர் கடைசியாக தம் முனையை காக்க இரு **சேப்டி** (S) என இருப்பர்.  
B அணிக்கு ஒரு தொடரில் நான்கு முயற்சிகளில் பத்து யார்டுகள் கடக்க வேண்டும் அவ்வாறு கடந்தால் மேலும் நான்கு வாய்ப்புகள் தரப்படும் இல்லையெனில் அவர்கள் பந்தை A அணிக்கு உதைத்துத் தள்ள வேண்டும். A அணியின் <mark>தற்காப்பு</mark> இந்த பத்து யார்டுகளை கடக்க விடாமல் தடுப்பதே. மொத்தத்தில் இந்த இரு அணிகளின் எலி-பூனை விளையாட்டே அமெரிக்கக் கால்பந்து.
# என்.எஃப்.எல்.

## அணிகள்

| பகுதி | அணி | நகர் | மைதானம் | பயிற்றுனர் | தோற்றம் |
| --- | --- | --- | --- | --- | --- |
| **மயாமி டால்ஃபின்ஸ்** | மயாமி கார்டன்ஸ் | டால்ஃபின் ஸ்டேடியம் | டோனி ஸ்பரானோ | 1966 |  |
| **நியூ இங்க்லன்ட் பேட்ரியட்ஸ்** | பாக்ஸ்பரோ, மாசசூசெட்ஸ் | ஜிலெட் ஸ்டேடியம் | பில் பெலிச்சிக் | 1959 |  |
| **நியூ யோர்க் ஜெட்ஸ்** | கிழக்கு ரதர்ஃபோர்ட், நியூ ஜெர்சி | ஜயன்ட்ஸ் ஸ்டேடியம் | எரிக் மான்ஜீனி | 1960 |  |
| **சின்சினாட்டி பெங்கல்ஸ்** | சின்சினாட்டி, ஒகையோ | பால் ப்ரௌன் ஸ்டேடியம் | மார்வின் லூயிஸ் | 1968 |  |
| **கிளீவ்லன்ட் ப்ரௌன்ஸ்** | கிளீவ்லன்ட், ஒகையோ | கிளீவ்லன்ட் ப்ரௌன்ஸ் ஸ்டேடியம் | ரோமியோ க்ரெனெல் | 1946 |  |
| **பிட்ஸ்பர்க் ஸ்டீலர்ஸ்** | பிட்ஸ்பர்க், பென்சில்வேனியா | ஹைன்ஸ் ஃபீல்ட் | மைக் டாம்லின் | 1933 |  |
| **இன்டியனாபொலிஸ் கோல்ட்ஸ்** | இன்டியனாபொலிஸ், இந்தியானா | லூக்கஸ் ஆயில் ஸ்டேடியம் | டோனி டன்ஜி | 1953 |  |
| **ஜாக்சன்வில் ஜாகுவார்ஸ்** | ஜாக்சன்வில், புளோரிடா | ஜாக்சன்வில் முனிசிபல் ஸ்டேடியம் | ஜாக் டெல் ரியோ | 1995 |  |
| **டென்னசி டைட்டன்ஸ்** | நாஷ்வில், டென்னசி | எல்பி ஃபீல்ட் | ஜெஃப் ஃபிஷர் | 1960 |  |
| **கேன்சஸ் சிட்டி சீஃப்ஸ்** | கேன்சஸ் நகரம், மிசூரி | ஆரோஹெட் ஸ்டேடியம்<sup>3</sup> | ஹர்ம் எட்வர்ட்ஸ் | 1960 |  |
| **ஓக்லன்ட் ரெய்டர்ஸ்** | ஓக்லன்ட், கலிபோர்னியா | மாக்கஃபீ காலிசியம் | லேன் கிஃபின் | 1960 |  |
| **சான் டியேகோ சார்ஜர்ஸ்** | சான் டியேகோ, கலிபோர்னியா | குவால்காம் ஸ்டேடியம் | நார்வ் டர்னர் | 1960 |  |
| **நியூ யோர்க் ஜயன்ட்ஸ்** | கிழக்கு ரதர்ஃபோர்ட், நியூ ஜெர்சி | ஜயன்ட்ஸ் ஸ்டேடியம் | டாம் காஃப்லின் | 1925 |  |
| **ஃபிலடெல்ஃபியா ஈகில்ஸ்** | ஃபிலடெல்ஃபியா, பென்சில்வேனியா | லிங்க்கன் ஃபைனான்சியல் ஃபீல்ட் | ஆன்டி ரீட் | 1933 |  |
| **வாஷிங்டன் ரெட்ஸ்கின்ஸ்** | லான்டோவர், மேரிலன்ட் | ஃபெடெக்ஸ் ஃபீல்ட் | ஜிம் சோர்ன் | 1932 |  |
| **டிட்ராயிட் லயன்ஸ்** | டிட்ராயிட், மிச்சிகன் | ஃபோர்ட் ஃபீல்ட் | ராட் மாரினெலி | 1929 |  |
| **கிரீன் பே பாக்கர்ஸ்** | கிரீன் பே, விஸ்கான்சின் | லாம்போ ஃபீல்ட் | மைக் மெக்கார்த்தி | 1919 |  |
| **மினசோட்டா வைக்கிங்ஸ்** | மினியாப்பொலிஸ், மினசோட்டா | மெட்ரொடோம் | பிராட் சில்ட்ரெஸ் | 1961 |  |
| **கரொலைனா பாந்த்தர்ஸ்** | ஷார்லட், வட கரொலைனா | பேங்க் அஃப் அமெரிக்கா ஸ்டேடியம் | ஜான் பாக்ஸ் | 1995 |  |
| **நியூ ஓர்லென்ஸ் செயின்ட்ஸ்** | நியூ ஓர்லென்ஸ், லூசியானா | லூசியானா சூப்பர்டோம் | ஷான் பெய்ட்டன் | 1967 |  |
| **டாம்ப்பா பே பக்கனியர்ஸ்** | டாம்ப்பா, புளோரிடா | ரேமன்ட் ஜேம்ஸ் ஸ்டேடியம் | ஜான் குரூடென் | 1976 |  |
| **லாஸ் ஏஞ்சலஸ் ராம்ஸ்** | லாஸ் ஏஞ்சலஸ், கலிபோர்னியா | எட்வர்ட் ஜோன்ஸ் டோம் | ஸ்காட் லினெஹான் | 1936 |  |
| **சான் ஃபிரான்சிஸ்கோ 49அர்ஸ்** | சான் ஃபிரான்சிஸ்கோ, கலிபோர்னியா | கான்டில்ஸ்டிக் பார்க் | மைக் நோலன் | 1946 |  |
| **சியாட்டில் சீஹாக்ஸ்** | சியாட்டில், வாஷிங்டன் | குவெஸ்ட் ஃபீல்ட் | மைக் ஹோம்கிரென் | 1976 | } |
# படிமம்:National Football League 2008.svg

## சுருக்கம்

Summary  
National Football League's logo.  
[edit] Fair use rationale for use in the article National Football League  
Though this image is subject to copyright, its use is covered by the U.S. fair use laws because:  
1. It illustrates an educational article about the entity that the logo represents.
2. The image is used as the primary means of visual identification of the article topic.
3. It is a low resolution image, and thus not suitable for production of counterfeit goods.
4. The logo is not used in such a way that a reader would be confused into believing that the article is written or authorized by the owner of the logo.
5. It is not replaceable with an uncopyrighted or freely copyrighted image of comparable educational value.
# சூப்பர் போல்

**சூப்பர் போல்** (Super Bowl) என்பது என்.எஃப்.எல். அமெரிக்கக் காற்பந்தாட்டச் சங்கத்தின் ஆண்டுதோறும் நடைபெறுகிற இறுதிப்போட்டியாகும். இதில் என்.எஃப்.எல். சங்கத்தின் இரு கூட்டங்களையும் வென்ற அணிகள் மோதுகின்றன. இது முந்தைய ஆண்டு துவங்கிய ஒரு பருவத்தின் இறுதி ஆட்டமாக அமையும். பொதுவாக ஜனவரி மாதத்தின் கடைசி வாரம் அல்லது பெப்ரவரி மாதத்தின் முதல் வாரத்தின் ஞாயிறுக்கிழமை நடைபெறும். முதல் சூப்பர் போல் ஜனவரி 15, 1967 அன்று விளையாடப்பட்டது. சூப்பர் போலின் ஒவ்வொரு ஆட்டமும் ரோம எண்ணுருக்களால் குறிக்கப்படும். உதாரணமாக 1967ஆம் ஆண்டு நடைபெற்ற முதல் ஆட்டம், சூப்பர் போல் I எனவும், 2013ஆம் ஆண்டு நடைபெற்ற 47வது ஆட்டம் சூப்பர் போல் XLVII என்றும் அழைக்கப்படும்.  
இப்போட்டியும் தொடர்பான கொண்டாட்டங்களும் சேர்ந்து *சூப்பர் போல் ஞாயிறு* (Super Bowl Sunday) என்று அழைக்கப்பட்டன. 111 மில்லியன் நேயர்கள் கண்டுகளித்த 2011ஆம் சூப்பர் போல் ஆட்டம், அதிக அமெரிக்கர்களால் தொலைக்காட்சியில் பார்க்கப்பட்ட நிகழ்ச்சியாகும். இதற்கு முன் இந்த சாதனை முந்தைய ஆண்டின் சூப்பர் போல் ஆட்டம் பெற்றிருந்தது. மேலும் சூப்பர் போல் ஆட்டமே உலகில் அனேக தொலைக்காட்சி நேயர்களால் பார்க்கப்படும் விளையாட்டு நிகழ்ச்சிகளுள் ஒன்றாகும்.  
இதன் மிக அதிகமான தொலைக்காட்சி நேயர்களின் காரணமாக இப்போட்டியின் போது ஒளிபரப்பப்படும் விளம்பரங்களுக்கு கட்டணம் மிக அதிகமாக இருக்கும். எனவே இந்நிகழ்வில் விளம்பரம் செய்யும் நிறுவனங்களும் இவற்றிற்கென சிறப்பு விளம்பரங்களை மிகுந்த பொருட்செலவில் தயாரிப்பர். பல நிறுவனங்களின் சிறந்த விளம்பரங்கள் இந்நிகழ்ச்சியின் போதே முதலில் ஒளிபரப்பப்படும். இத்தகைய சூப்பர் போல் விளம்பரங்களை காண்பதும் அவற்றை விமர்சிப்பதும் சூப்பர் போலின் முக்கிய அங்கமாகிவிட்டது. மேலும் போட்டியின் அரைப்பகுதி இடைவேளையில் பிரபலமான கலைஞர்களின் கலை நிகழ்ச்சியின் நடைபெறும்.
# சூப்பர் போல்

## உருவாக்கம்

1920ஆம் ஆண்டு துவக்கப்பட்ட *தேசிய காற்பந்து லீக்*கிற்கு பெரும் சவாலாக உருவானது 1960ஆம் ஆண்டு துவக்கப்பட்ட *அமெரிக்க காற்பந்து லீக்*. 1966ஆம் ஆண்டின் விளையட்டுப் பருவத்திற்கு முன்னர் இவ்விரு கூட்டமைப்புகளையும் ஒன்றாக இணைக்கும் பேச்சுவார்த்தையில் உடன்பாடு ஏற்பட்டது. உடன்பாட்டின் படி இந்த இணைப்பு 1970ஆம் ஆண்டின் பருவத்தில் அமலுக்கு வரும். அதற்கு இடைப்பட்ட வருடங்களில் ஒவ்வொரு ஆண்டும் பருவத்தின் இறுதியில் இரு கூட்டமைப்பின் வாகையாளர்களும் மோதும் **உலக வாகை**க்கான போட்டி நடைபெறும் என திட்டமிடப்பட்டது. இதுவே **சூப்பர் போல்** எனும் அதிகாரப்பூரவ பெயரைப்பெற்றது.  
இணைப்பிற்கு பிறகு என்.எஃப்.எல் தன்னை இரு பிரிவுகளாக நேர்ப்படுத்திக்கொண்டது. பழைய அமெரிக்க காற்பந்து லீக் அணிகளுடன் மூன்று தேசிய காற்பந்து லீக் அணிகளை இணைத்து **அமெரிக்க காற்பந்து மாநாடு** எனவும், மீதம் உள்ள தேசிய காற்பந்து லீக் அணிகளை கொண்ட **தேசிய காற்பந்து மாநாடு** எனவும் பிரிக்கப்பட்டன. இவ்விரு பிரிவுகளிலும் தனித்தனியாக போட்டிகள் நடத்தப்பட்டு அவற்றின் வாகையாளர்கள் இருவரும் மோதிக்கொள்ளும் இறுதிப் போட்டியாக சூப்பர் போல் அமையும்.  
முதல் இரு சூப்பர் போல் ஆட்டங்களை வென்ற *கிரீன் பே பேக்கர்ஸ்* அணியின் பயிற்றுனர் வின்ஸ் லொம்பார்டி ஆவார். இவர் பயிற்சியில் அந்த அணி சூப்பர் போலிற்கு முந்தைய ஐந்து தேசிய காற்பந்து லீக் கோப்பைகளையும் வென்றிருந்தது. 1970ஆம் ஆண்டு அவரது மறைவிற்கு பிறகு சூப்பர் போலின் வாகையாளர் கோப்பை அவருடைய பெயரிலேயே வின்ஸ் லொம்பார்டி கோப்பை என அழைக்கப்படுகிறது.
# சூப்பர் போல்

## போட்டியின் வரலாறு

இதுவரை ஆறு வெற்றிகளை பெற்றுள்ள *பிட்ஸ்பர்க் ஸ்டீலர்ஸ்* அணியே இப்போட்டிகளில் அதிக வெற்றிகளை பெற்ற அணியாகும். *டல்லாஸ் கவ்பாய்ஸ்* மற்றும் *சான் பிரான்சிஸ்கோ 49அர்ஸ்* ஆகிய அணிகள் ஐந்து முறையும் *கிரீன் பே பேக்கர்ஸ்* மற்றும் *நியூயார்க் ஜெயின்ட்ஸ்* அணிகள் நான்கு முறையும் வாகை சூடியுள்ளன. இவற்றை தவிர பதிமூன்று வெவ்வேறு என்.எஃப்.எல் அணிகள் கோப்பையை ஒருமுறையேனும் வென்றுள்ளன. இதுவரை பத்து அணிகள் சூப்பர் போலிற்கு தகுதி பெற்றும் ஒருமுறை கூட வென்றதில்லை. நான்கு என்.எஃப்.எல் அணிகள் இதுவரை சூப்பர் போலிற்கு தகுதி பெற்றதே இல்லை.  
**'''மொத்த சூப்பர் போல் கிண்ணங்கள்'''**  
| பிட்ஸ்பர்க் ஸ்டீலர்ஸ் | 6 |
| --- | --- |
| டல்லாஸ் கவ்பாய்ஸ் | 5 |
| சான் பிரான்சிஸ்கோ 49அர்ஸ் | 5 |
| கிரீன் பே பேக்கர்ஸ் | 4* |
| நியூயார்க் ஜெயின்ட்ஸ் | 4 |
| லாஸ் ஏஞ்சல்ஸ் / ஓக்லாந்து ரைடர்ஸ் | 3 |
| நியூ இங்கிலாந்து பேட்ரியாட்ஸ் | 3 |
| வாஷிங்டன் ரெட்ஸ்கின்ஸ் | 3 |
| பால்டிமோர் ரேவன்ஸ் | 2 |
| பால்டிமோர் / இண்டியானாபோலிஸ் கோல்ட்ஸ் | 2 |
| டென்வர் பிரோன்கோஸ் | 2 |
| மியாமி டால்பின்ஸ் | 2 |
| சிகாகோ பேர்ஸ் | 1 |
| கன்சாஸ் சிட்டி சீஃப்ஸ் | 1* |
| லாஸ் ஏஞ்சல்ஸ் / செயின்ட் லூயிஸ் ரேம்ஸ் | 1 |
| நியூ ஆர்லியன்ஸ் செயின்ட்ஸ் | 1 |
| நியூயார்க் ஜெட்ஸ் | 1* |
| டம்பா பே புக்கானீர்ஸ் | 1 |
| <small>* தேசிய காற்பந்து லீக் மற்றும் அமெரிக்க காற்பந்து லீக் ஒருங்கிணைப்புக்கு முன் நடைபெற்ற *உலக வாகையாளர்* போட்டிகளையும் சேர்த்து.</small> | } |
# சூப்பர் போல்

## தொலைக்காட்சியில் சூப்பர் போல்

உலகில் அதிக நேயர்களால் தொலைக்காட்சியில் பார்க்கப்படும் வருடாந்திர விளையாட்டு நிகழ்வுகளில் சூப்பர் போல் இரண்டாமிடத்தில் உள்ளது. யூஈஎஃப்ஏ வாகையர் கூட்டிணைவு மட்டுமே இதனை விட அதிக நேயர்களைக் கொண்டுள்ளது. சராசரியாக போட்டியின் எந்த ஒரு குறிப்பிட்ட நேரத்திலும் அமெரிக்காவில் 80 முதல் 90 மில்லியன் மக்கள் போட்டியை தொலைக்காட்சியில் காண்பர் என நீல்சன் தொலைக்காட்சி மதிப்பீட்டு நிறுவனம் தெரிவித்துள்ளது.  
ஒவ்வொரு ஆண்டும் போட்டிக்கு முன் என்.எஃப்.எல் வெளியிடும் செய்திக் குறிப்பில், அந்த ஆண்டின் நிகழ்வை 200 நாடுகளில் உள்ள 1 பில்லியன் மக்கள் பார்க்கக்கூடும் என தெரிவிக்கப்படும். இவ்வெண்ணிக்கைகள் எவ்வளவு மக்களால் இந்நிகழ்வை தொலைக்காட்சி வாயிலாக பார்க்க வாய்ப்புள்ளது என்பதே அன்றி எவ்வளவு மக்கள் உண்மையாக பார்த்தனர் என்பதல்ல. எனினும் பல்வேறு ஊடகங்கள் இத்தகைய செய்தியை தவறாகவே புரிந்துகொள்கின்றனர். 2012ஆம் ஆண்டின் சூப்பர் போல் XLVI 111 மில்லியன் அமெரிக்க மக்களால் பார்க்கப்பட்டு புதிய சாதனையை படைத்தது. 1982ஆம் ஆண்டின் சூப்பர் போல் XVI அப்போது தொலைக்காட்சி வைத்திருந்த 49 சதவிகித வீடுகளில் பார்க்கப்பட்டது.  
அமெரிக்காவில் அதிக நேயர்களால் பார்க்கப்பட்ட 10 தொலைக்காட்சி நிகழ்ச்சிகளுள் நான்கு சூப்பர் போல் போட்டிகள் உள்ளன. 2012ஆம் ஆண்டின் சூப்பர் போலின் போது முப்பது நொடிகளுக்கான விளம்பர இடம் 3.5 அமெரிக்க டாலர்களுக்கு விற்கப்பட்டது. தற்போது இந்நிகழ்வின் தொலைக்காட்சி ஒளிபரப்பு உரிமம் சி.பி.எஸ்., பாக்ஸ், என்.பி.சி ஆகிய மூன்று நிறுவனங்களுக்கு சுழற்சி முறையில் அளிக்கப்படுகிறது. அடுத்து வரும் 2014ஆம் ஆண்டின் சூப்பர் போலை பாக்ஸ் தொலைக்காட்சி குழுமம் ஒளிபரப்பும்.
# இல்பொருள் உவமையணி

**இல்பொருள் உவமையணி** மறைபொருளில் வரும். அதாவது இல்லாத ஒன்றை இருப்பது போல கற்பனை செய்து அதனை உவமையாகக் காட்டுவது.
# இல்பொருள் உவமையணி

## எடுத்துக்காட்டு

<blockquote>  
திருக்குறள்-78.
</blockquote>  
விளக்கம் :  
அதாவது வலிமையான ஒரு பாலைவனத்திலே பட்டமரம் தளிர்த்ததைப் போன்று அன்பில்லா உயிர்வாழ்க்கை தளிர்க்காது.  
இங்கே வலிமையான பாலைவனத்தில் பட்டமரம் தளிர்ப்பது என்பதே அன்பில்லா வாழ்க்கைக்கு உவமையாகக் காட்டப்படுகிறது. வலிமையான பாலைவனத்தில் பட்டமரம் தளிர்க்கவே தளிர்க்காது. அப்படியொரு நடக்க முடியாத அல்லது இல்லாத ஒரு விடயத்தை உவமையாகக் காட்டுவதே இல்பொருள் உவமையணி
# பவேரியாவின் எலிசபெத்

**எலிசபெத் அமலி யூஜினி** (*Elisabeth Amalie Eugenie*, டிசம்பர் 24 1837 – செப்டம்பர் 10, 1898) அல்லது **பவேரியாவின் எலிசபெத்** ஆஸ்திரியா, மற்றும் ஹங்கேரியின் அரசியாக இருந்தவர். ஆஸ்திரியப் பேரரசன் முதலாம் பிரான்ஸ் ஜோசப்பை மணந்தவர். தாயார் லுடோவிக்கா பவேரியாவின் இளவரசியாவார். 1898, செப்டம்பர் 10 இல் சுவிட்சர்லாந்தில் ஜெனீவா நகரில் வைத்து "லுயிஜி லூச்சினி" என்ற தீவிரவாதியினால் கத்தியால் குத்தப்பட்டு கொல்லப்பட்டார்.
# பவேரியாவின் எலிசபெத்

## வாழ்க்கைச் சுருக்கம்

பவேரியாவின் மியூனிக் நகரில் பிறந்த எலிசபெத் தனது தாய்வழி உறவினனான ஆஸ்திரியாவின் முதலாம் பிரான்ஸ் ஜோசப்பை ஏப்ரல் 24, 1854 இல் மணந்து ஆஸ்திரியாவின் அரசியானாள். 1867 ஆம் ஆண்டில் ஹங்கேரி ஆஸ்திரியாவுடன் இணைக்கப்பட்ட போது இருவரும் ஆஸ்திரியா-ஹங்கேரியின் அரசனாகவும், அரசியாகவும் முடி சூடினர். அக்காலத்தில் மிகவும் அழகானவள் எனப் பெயரெடுத்திருந்த எலிசபெத், தனது உடலழகைப் பேணுவதில் மிகவும் அக்கறை எடுத்துக் கொண்டாள்.  
1889 ஆம் ஆண்டில் இவர்களது ஒரே மகனும் அரசு வாரிசுமான 30-அகவையுடைய "ருடோல்ஃப்" அவனது காதலியுடன் சேர்ந்து தற்கொலை செய்து கொண்டான். இதனை அடுத்து எலிச்சபெத் தனது கடைசிக் காலத்தில் பல நாடுகளுக்கும் சுற்றுப் பயணம் மேற்கொள்ளுவதில் தனது காலத்தைக் கழித்தாள். "மிராமார்" என்ற தனது அரசுக் கப்பலில் மத்தியதரைப் பகுதிகள், மற்றும் போர்த்துக்கல், ஸ்பெயின், மொரோக்கோ, அல்ஜீரியா, மால்ட்டா, கிரேக்கம், துருக்கி, எகிப்து ஆகிய நாடுகளுக்கும் உல்லாசப் பயணங்களை மேற்கொண்டாள். வேறு எந்த ஐரோப்பிய அரசிகளும் இப்படியான நாடுகளுக்கு அக்காலத்தில் சென்றிருக்கவில்லை.
# பவேரியாவின் எலிசபெத்

## படுகொலை

செப்டம்பர் 10, 1898 இல் எலிசபெத் தனது 60வது அகவையில் ஜெனீவாவில் சுற்றுப் பயணம் மேற்கொண்டிருந்த போது வைத்து "லுயிஜி லூச்சினி" என்பவனால் குத்திக் கொலை செய்யப்பட்டாள். அவளது கொலையாளி ஜெனீவாவில் தங்கியிருந்த இளவரசன் ஒருவனைக் கொல்லவே அங்கு காத்திருந்ததாகவும், அவனைக் காணாமையினால் அங்கு அந்நேரம் வந்திருந்த எலிசபெத்தைக் குத்திக் கொலை செய்ததாகவும் தெரிவிக்கப்படுகிறது. அராசியின் உடல் வியென்னாவின் நக மையத்தில் உள்ள அரச அடக்கத்தலத்தில் அடக்காம் செய்யப்பட்டது.
# அறிவியல் எழுத்து

**அறிவியல் எழுத்து** (*Science journalism*) என்பது அறிவியல் தகவல்களையும் செய்திகளையும் மக்களிடம் பகிர்கிறது. இது சமூக விழிப்புணர்வுக்கு அவசியம்.  
சமயம், இலக்கியம், கலைகள் போன்ற அக இயல்கள் போல் அல்லாமல் அறிவியல் ஒரு புறவய இயல். அதனால் அறிவியல் எழுத்து நிரூபிக்கப்பட்ட தகவல்களுக்கு முதன்மை தருகிறது. அதேவேளை அறிவியல் கருத்து வேறுபாடுகளை தகுந்தவாறு விளக்க முற்படுகிறது.  
அறிவியல் துறைசார் கலைச்சொற்களும் கருத்துருக்களும் மிகுந்த துறை. அறிவியல் எழுத்து அவற்றை இயன்றவரை எளிமைப்படுத்தி பகிர முனைகிறது. அத் தகவல்களை பொது மக்களின் அன்றாட வாழ்வுடன் பொருத்தி பகிர முனைகிறது.
# அறிவியல் எழுத்து

## தமிழில் அறிவியல் எழுத்து

தமிழ் இலக்கியம் பெரும்பாலும் இன்ப இலக்கியமே. சீரிய முறையில் தகவல்களைப் பகிரும் உரைநடை 20ஆம் நூற்றாண்டிலேயே விரிவு பெற்றது. பொது மக்களைப் பெருமளவில் சென்றடைந்த தமிழ் அறிவியல் எழுத்துக்கு முன்னோடியாக சுஜாதா கருதப்படுகிறார்.  
ஒப்பீட்டளவில் தமிழ் ஊடகங்கள் திரைப்படம், சோதிடம், ராசி பலன், அரசியல் போன்ற துறைகளுக்குத் தரும் முக்கியத்துவத்தை அறிவியலுக்குத் தருவதில்லை.
# அறிவியல் எழுத்து

## அறிவியல் எழுத்து அணுகுமுறை

### தேசிய நல சேவை (ஐக்கிய இராச்சியம்) (UK NHS)

- எங்கிருந்து இந்த செய்தி வருகிறது?
- இது எந்த வகை ஆய்வு?
- இந்த ஆய்வின் முடிவுகள் எவை?
- இந்த முடிவுகளை முன்வைத்து ஆராய்ச்சியாளர்கள் வெளிப்படுத்தும் கருத்துக்கள் எவை?
- தேசிய நல சேவை (ஐக்கிய இராச்சியம்) (NHS) இந்த ஆய்வைப் பற்றி என்ன சொல்கிறது?
# மனித மரபணுத்தொகைத் திட்டம்

நகலாக்கம்.]]
**மனிதன் மரபணுத்தொகைத் திட்டம்** என்பது மனிதரின் மரபணுத்தொகையை முழுமையாகக் கண்டறிந்து ஆவணப்படுத்த முன்னெடுக்கப்பட்ட திட்டம் ஆகும். இந்த திட்டம் அமெரிக்காவின் தலைமையில் மேலும் ஐந்து நாடுகள் இணைந்து (சீனா, பிரான்ஸ், யேர்மனி, யப்பான், பிரித்தானியா) முன்னெடுக்கப்பட்டது.  
மனித வரலாற்றில் இது ஒரு முக்கிய அறிவியல் தொழில்நுட்ப மைல்கல்லாக பார்க்கப்படுகிறது. மனிதரின் மரபகராதியை பிற உயிரின மரபகராதிகளுடன் ஒப்பிட்டு நடைபெற்ற ஆய்வுகள் படிவளர்ச்சிக் கொள்கையை ஆணித்தரமாக உறுதி செய்தது. மரபகராதி மருத்துவத் துறையில் புரட்சியை ஏற்படுத்தும் என்று எதிர்பாக்கப்படுகிறது. வரலாற்றில் முதல் முறையாக மனிதர் தமது மரபணுவை நுண்ணியமுறையில் மாற்றி அமைக்க இந்த திட்டம் வழியமைத்தது. எதிர்காலத்தில் மனிதர் திட்டமிட்டு தமது படிவளர்ச்சியை முன்னெடுக்க முடியும்.
# மனித மரபணுத்தொகைத் திட்டம்

## வரலாறு

மனித மரபணுத்தொகையை முழுமையாக ஆராய்ந்து அறிவதற்காக மனித மரபணுத்தொகைத் திட்டம் 1989 இல் ஆரம்பிக்கப்பட்டு, 2000 ஆம் ஆண்டில் முழு மரபணூத்தொகைக்குரிய ஒரு சுமாரான வரைவு செய்து முடிக்கப்பட்டது. பின்னர் 2003 ஆம் ஆண்டில், அப்போதுள்ள தொழில்நுட்பத்தின் அடிப்படையில் முக்கியமான மரபணுக்கள் அனைத்தையும் உள்ளடக்கிய, முழுமையான மரபணுத்தொகை அறியப்பட்டு விட்டதாக அறிவிக்கப்பட்டது. 2006 ஆம் ஆண்டில், கடைசியாக ஆராயப்பட்டுக் கொண்டிருந்த நிறப்புரியின் ஆய்வும் முடிவடைந்து, Nature எனப்படும் அறிவியல் இதழில் வெளியிடப்பட்டதுடன், மனித மரபணுத்தொகை ஆய்வுத் திட்டம் முழுமையடைந்து விட்டது. இதன் மூலம் கிடைக்கப்பெற்ற தகவல்கள் உலகெங்கும் உள்ள உயிரியல் மருத்துவ ஆய்வாளர்கள், மருத்துவர்களால் பயன்படுத்தப்பட முடியும்.
# மனித மரபணுத்தொகைத் திட்டம்

## இந்தியா பங்கெடுக்க தவறுதல்

இந்த திட்டத்தில் ஆறுநாடுகள் முக்கிய பங்களித்தன. இதில் இந்தியா பங்களிக்க தவறிவிட்டது. இதை தவறவிட்டதற்கு இந்தியாவின் மந்தமான அரச துறையே காரணம் என இந்தியாவை பங்கெடுக்க ஊக்குவித்த இந்திய விஞ்ஞானி Pushpa M. Bhargava ஒரு கட்டுரையில் தெரிவித்தார்.
# வவுனியா சிறப்புப் படைத்தலைமையகத் தாக்குதல்

**வவுனியா சிறப்புப் படைத்தலைமையகத் தாக்குதல்** என்பது 2008, செப்டம்பர் 9 செவ்வாய்க்கிழமை அதிகாலை 3:05 மணிக்கு வவுனியாவில் அமைந்திருந்த இலங்கை இராணுவப் படைத்தலைமையகத்தின் மீது தமிழீழ விடுதலைப் புலிகளின் கரும்புலிகளும் வான்புலிகளும் இணைந்து நடத்திய தாக்குதலைக் குறிக்கும். இந்த தாக்குதலில் மொத்தம் 10 கரும்புலிகளும் புலிகளின் மூன்று வானூர்திகளும் பங்கேற்றன. இத்தாக்குதலின் போது அங்கிருந்த கண்காணிப்பு கதுவீ (ராடர்) முற்றாக அழிக்கப்பட்டதாகவும், வான்புலிகளின் வானூர்திகளும் தளத்தின் மீது தாக்குதல் நடத்திவிட்டு பாதுகாப்பாக திரும்பியுள்ளதாகவும் படைத்தளத்தின் மீது கேணல் கிட்டு பீரங்கி படைப்பிரிவினர் நடத்திய செறிவான ஆட்லறி தாக்குதலில் படையினருக்கு பேரழிவு ஏற்பட்டுள்ளது என்றும் விடுதலைப்புலிகள் தெரிவித்தனர். இந்த தாக்குதலில் ஈடுபட்ட பத்து கரும்புலிகளும் உயிரிழந்தனர்.  
இலங்கை இராணுவ முகாமில் ராடர் தளத்தில் பணியாற்றிய இரு இந்தியர்கள் காயமடைந்துள்ளதாக பிபிசி செய்தி வெளியிட்டுள்ளது.
# வவுனியா சிறப்புப் படைத்தலைமையகத் தாக்குதல்

## இழப்புகள்

விடுதலைப் புலிகளின் தகவல்களின் படி இத்தாக்குதல்களில் இலங்கைப் படையினர் 20-க்கும் அதிகமானவர்கள் கொல்லப்பட்டு பலர் படுகாயமடைந்தனர். வெடிபொருள் களஞ்சியங்களும் தொலைத்தொடர்புக் கோபுரமும் தொலைத்தொடர்பு தொழில்நுட்ப ஆய்வகமும் வானூர்தி எதிர்ப்பு ஆயுதமும் முற்றாக தாக்கி அழிக்கப்பட்டன. சிறிலங்கா படையினரின் வன்னித்தலைமையகமும் சிறப்புப்படையணியின் வன்னித்தலைமையகமும் பெரும் சிதைவுக்குள்ளாகின.  
தமது தரப்பில் 10 படையினர் கொல்லப்பட்டதாகவும் விடுதலைப் புலிகளின் வானூர்தி ஒன்று சுட்டு வீழ்த்தப்பட்டதாகவும் இலங்கை இராணுவம் அறிவித்தது.
# வவுனியா சிறப்புப் படைத்தலைமையகத் தாக்குதல்

## உயிரிழந்த கரும்புலிகள்

- கரும்புலி லெப்டினன்ட் கேணல் மதியழகி
- கரும்புலி மேஜர் ஆனந்தி
- கரும்புலி கப்டன் கனிமதி
- கரும்புலி கப்டன் முத்துநகை
- கரும்புலி கப்டன் அறிவுத்தமிழ்
- கரும்புலி லெப்டினன்ட் கேணல் வினோதன்
- கரும்புலி மேஜர் நிலாகரன்
- கரும்புலி கப்டன் எழிலகன்
- கரும்புலி கப்டன் அகிலன்
# குன்னக்குடி வைத்தியநாதன்

**குன்னக்குடி வைத்தியநாதன்** (மார்ச் 2, 1935 - செப்டம்பர் 8, 2008) இந்தியாவின் தமிழகத்தைச் சேர்ந்த ஒரு வயலின் கலைஞரும் இசையமைப்பாளரும் ஆவார். குன்னக்குடியில் பிறந்த இவர் இந்திய அரசின் பத்மசிறீ விருது பெற்றவராவார். கருநாடக இசையை வயலினில் வாசித்தோரில் மிக முக்கியமானவராகக் கருதப்படுகிறார்.  
நெற்றி முழுவதும் நீண்ட திருநீற்றுப் பட்டையும் பெரிய குங்குமப் பொட்டும் அணிந்து காட்சியளித்தவர். *வயலில் உழுதோரையும் வயலின் கேட்கச் செய்தவர்* என இவரைப் பற்றிக் குறிப்பிடப்படுகிறது.
# குன்னக்குடி வைத்தியநாதன்

## வாழ்க்கைச் சுருக்கம்

1935 இல் தமிழ்நாட்டின் சிவகங்கை மாவட்டத்திலுள்ள குன்றக்குடியில் இராமசாமி சாத்திரி, மீனாட்சி அம்மையார் தம்பதிகளுக்கு மகனாகப் பிறந்த வைத்தியநாதன் தனது 12 ஆவது அகவையிலிருந்து இசைக் கச்சேரிகளில் பங்கேற்றார்.  
ஆரம்பத்தில் செம்மங்குடி சீனிவாச ஐயர், மகாராஜபுரம் சந்தானம், சூலமங்கலம் சகோதரிகள், சீர்காழி கோவிந்தராஜன் ஆகியோருடன் இணைந்து பங்கேற்ற குன்னக்குடி பின்னர் தனிக் குழுவை அமைத்து கச்சேரிகள் நடத்தி வந்தார். தனியாகவும் பின்னர் கச்சேரி செய்ய ஆரம்பித்தார்.  
அரியக்குடி இராமானுஜ ஐயங்காருக்கு காரைக்குடியில் நடந்த இசை நிகழ்வொன்றில் பக்க வாத்தியமாக வயலின் வாசித்தமையே வைத்தியநாதனின் வயலின் அரங்கேற்றமாகக் கருதப்படுகின்றது. காலங்காலமாக வயலினுடன் மிருதங்கம் வாசிக்கப்பட்டமையில் மாற்றஞ் செய்து வலயப்பட்டி சுப்பிரமணியம் என்பாரின் தவிலுடன் பெருமளவு வயலின் கச்சேரிகளைச் செய்துள்ளார். கருநாடக இசை, திரைப்பட இசை என்பவற்றோடு பறவைகள், மிருகங்களின் ஓசைகள் போன்ற இயற்கை ஒலிகளையும் வயலினில் வாசித்தார்.
# குன்னக்குடி வைத்தியநாதன்

## திரைப்பட உலகில்

வா ராஜா வா (1969) என்ற திரைப்படத்துக்கு முதன்முதலில் இசையமைத்த வைத்தியநாதனுக்கு திருமலை தென்குமரி (1970) எனும் திரைப்படத்திற்கு இசையமைத்தமைக்காக தமிழக அரசின் சிறந்த இசையமைப்பாளர் விருது கிடைத்தது. மொத்தம் 22 திரைப்படங்களுக்கு இசையமைத்தார்.
# குன்னக்குடி வைத்தியநாதன்

## திரைப்பட உலகில்

### இசையமைத்த பிற திரைப்படங்கள்

1. தெய்வம்
1. மேல்நாட்டு மருமகள்
1. திருவருள்
1. கந்தர் அலங்காரம் (திரைப்படம்)
1. நவரத்தினம்
# குன்னக்குடி வைத்தியநாதன்

## திரைப்பட உலகில்

### பிற பங்களிப்புகள்

தோடிராகம் (1983) என்னும் திரைப்படத்தைச் சொந்தமாகத் தயாரித்தார். டி. என். சேஷகோபாலன் இதில் முக்கிய பாத்திரமாக நடித்தார். குன்னக்குடி வைத்தியநாதன் சில திரைப்படங்களில் கௌரவ வேடங்களில் நடித்தும் உள்ளார்.
# குன்னக்குடி வைத்தியநாதன்

## சிறப்புகள்

திருவையாறு தியாக பிரம்ம சபையின் செயலராக 28 ஆண்டுகள் பணியாற்றியுள்ளார். தமிழ்நாடு இயல்இசை நாடக மன்றத்தின் தலைவராகவும் இருந்துள்ளார்.  
ராக ஆராய்ச்சி மையம் என்ற அமைப்பை நிறுவி இசையால் நோய்களை குணமாக்க முடியுமா என்ற ஆய்விலும் ஈடுபட்டிருந்தார்.
# குன்னக்குடி வைத்தியநாதன்

## விருதுகள்

- இசைப்பேரறிஞர் விருது, 1989. வழங்கியது: தமிழ் இசைச் சங்கம், சென்னை.
- சங்கீத நாடக அகாதமி விருது, 1993
- சங்கீத கலாசிகாமணி விருது, 1996; வழங்கியது: தி இந்தியன் ஃபைன் ஆர்ட்ஸ் சொசைட்டி
- பத்மஸ்ரீ விருது; வழங்கியது: இந்திய அரசு.
- கலைமாமணி விருது; வழங்கியது: தமிழக அரசு
# குன்னக்குடி வைத்தியநாதன்

## மறைவு

இவர் 2008, செப்டம்பர் 8 ஆம் நாள் தனது 73 ஆவது வயதில் சென்னை போரூர் ராமச்சந்திரா மருத்துவமனையில் இரவு 9மணியளவில் மாரடைப்பால் காலமானார். வைத்தியநாதன் பாகீரதி தம்பதியினருக்கு நான்கு மகன்களும் ஒரு மகளும் உள்ளனர். இவரது மகனான சேகர் செல்லோ கலைஞர்.
# சோ. ராமேஸ்வரன்

**சோ.ராமேஸ்வரன்** (மார்ச் 31, 1950, மேலைப்புலோலியூர், பருத்தித்துறை, ஆத்தியடி, இலங்கை) ஈழத்து எழுத்தாளர். இவர் எஸ்.ராமேஷ், ஆத்தியடியூரான், ஆத்தியடி ராமேஷ், ராமேஷ், செல்வி ராமேஸ்வரன், புஷ்பா தங்கராஜா, ஆர்.பிரசன்னா ஆகிய புனைபெயர்களிலும் எழுதியுள்ளார். தற்சமயம் கொழும்பில் வாழ்கிறார்.
# சோ. ராமேஸ்வரன்

## வாழ்க்கைக் குறிப்பு

இவரது சொந்த ஊர் மேலைப்புலோலியூர், பருத்தித்துறை, ஆத்தியடி ஆக இருந்தாலும் இவர் பிறந்தது அநுராதபுரத்தில்.
# சோ. ராமேஸ்வரன்

## கல்வி

இவர் பம்பலப்பிட்டி இந்துக் கல்லூரியிலும், இரத்மலானை கொழும்பு இந்துக் கல்லூரியிலும் (1995-1997) கல்வி கற்றார். 1958 ஆம் ஆண்டு ஜூன் கலவரத்தின் பின் ஒன்றரை வருடங்கள் பருத்தித்துறையில் கற்றார்.
# சோ. ராமேஸ்வரன்

## தொழில்

இவர் வீரகேசரி, மித்திரன் பத்திரிகைகளின் வவுனியா நிருபராக 22 நவம்பர் 1971 தொடக்கம் 5 செப்டெம்பர் 1974 வரை கடமையாற்றியவர். இவர் இலங்கை விஞ்ஞான முன்னேற்றச் சங்கத்தினால் வெளியிடப்பட்ட “விஞ்ஞான முரசு" என்ற சஞ்சிகையின் உதவி ஆசிரியராகவும், கொழும்பு கதிர்காமத் தொண்டர் சபையின் பொருளாளராகவும் பணியாற்றியவர்.இவர் தகவல் வெளியிட்டு உத்தியோகராக ( Information and Publication officer) HARTIல 1980ல் இருந்து 2010 வரை தொழில் புரிந்தார்.
# சோ. ராமேஸ்வரன்

## விருதுகள்/பரிசுகள்/பட்டங்கள்

- வவுனியூர் ஸ்ரீ இராமகிருஸ்ணா - கமலநாயகி தமிழியல் விருது (2013)
- கலாபூஷணம் - இலங்கை அரசாங்கம் (15.12.2012)
- சாகித்திய மண்டல விருது (கானல் நீர் கங்கையாகின்றது - நாடகம் - 2007)
- அரச இலக்கிய விருதை (சாகித்திய மண்டல விருது) முகவரியைத் தேடுகிறார்கள் - சிறுகதைத் தொகுப்பு 2005
- வடக்கு கிழக்கு மாகாண சபை இலக்கிய நூற்பரிசு (வாழ நினைத்தால் வாழலாம் - சிறுவர் இலக்கியத் துறை - 2005)
- வடக்கு கிழக்கு மாகாண சபை இலக்கிய நூற்பரிசு (திசை மாறிய பாதைகள் - சிறுவர் இலக்கியத் துறை - 1998)
- கனடா பத்திரிகை விளம்பரம் நடத்திய குருநாவல் போட்டியில் 3வது பரிசு (யாழ்ப்பாணத்தில் ஓரு கனடா )
# சோ. ராமேஸ்வரன்

## பரிசுபெற்ற சிறுகதைகள்

- *சிறிபாலபுர மாத்தையா (1994) - முதலாவது பரிசு (இலங்கை சூழல் பத்திரிகையாளர் மன்றம், நுகேகொடை)*
- *ஒரு கப்டனும் ஒரு பிராமணச் சிறுவனும் (1995)*
- *பாதை தவறாமல் (1995) *
- *ஆளில கொஞ்சம் ஐமிச்சம் (1995) *
- *நியாயம், தர்மம்... (1998) *
- *சேனாதீரவும், அந்தப் பெண்களும் (1999) *
- *வாழ்வதற்காக சாவதா (1999) *
- *ஊரில் ஒரு அம்மா (1999) *
- *முகவரியைத் தேடுகிறார்கள் (2004) - முதலாவது பரிசு (லண்டன் பூபாள ராகங்கள்)*
- *பெண்மையின் மென்மை (2005) *
- *பொருளாதாரத் தடை (2005) *
- *ஒரு தூணும், ஆறேழு பலூன்களும் (2005) *
- *Water (2005) *
- *நீர்வீழ்ச்சி பின்னோக்கிப் பாய்வதில்லை (2006) *
- *கோயில் காணியில் ஓர் எச்சரிக்கைப் பலகை (2006) *
- *ஒரு விடியல் பொழுதில் (2007) *
- *இது ஒரு பிரெஞ்சுக் கலியாணம் (2008) *
- *கலாசார விலங்குகள் (2008) *
- *பிரசவ வலி (2008) *
- *பயங்கரவாதத்திலிருந்து விடுதலை (2010)* - ஆறுதல் பரிசு (அவுஸ்திரேலியா தமிழ் இலக்கிய கலைச்சங்கம்)
- *மனித உரிமைகள் சட்டத்தரணி (2011) *
- *வன்னி மாப்பிள்ளை (2011) *
- ஓர் ஆறு வழி பிரித்தோடுகிறது கனடா, 'தாய்வீடு" பத்திரிகை அமரர் நாகேஸ்வரி திருநாவுக்கரசு நினைவாக நடத்திய போட்டி மூன்றாவது பரிசு (2017)
- நடக்காது ஆனால் நடக்கும் கனடா, 'தாய்வீடு" பத்திரிகை அமரர் நாகேஸ்வரி திருநாவுக்கரசு நினைவாக நடத்திய போட்டி ஆறுதல் பரிசு (2017)
# சோ. ராமேஸ்வரன்

## எழுதிய நூல்கள்

### நாவல்கள்

- *யோகராணி கொழும்புக்கு போகிறாள் (1992) *
- *இவர்களும் வாழ்கிறார்கள் (1993) *
- *இலட்சியப் பயணம் (1994) *
- *அக்கரைக்கு இக்கரைப் பச்சை (1995) *
- *மௌன ஓலங்கள் (1995) *
- *வடக்கும் தெற்கும் (1996) *
- *இன்றல்ல, நாளையே கலியாணம் (1996) *
- *சத்தியங்கள் சமாதிகளாவதில்லை (1996) *
- *இந்த நாடகம் அந்த மேடையில் (1997) *
- *உதுர சஹ தகுண (சிங்களம்) (1998) *
- *சிவபுரத்து சைவர்கள் (1998) *
- *நிலாக்கால இருள் (2000) *
- *சிவபுரத்து கனவுகள் (2000) *
- *கனகு (2003) *
- *மணமாலிய வீ ஹெற்ற தவஸே (சிங்களம்) (2006) *
- *யாழினி (2007) *
- *பண்டார சஹ சசி (சிங்களம்) (2008) *
# சோ. ராமேஸ்வரன்

## எழுதிய நூல்கள்

### குறுநாவல்

- *நிழல் (1998) *
# சோ. ராமேஸ்வரன்

## எழுதிய நூல்கள்

### சிறுகதை

- "முகவரியைத் தேடுகிறார்கள்" (சிறுகதைத் தொகுப்பு)
- *சுதந்திரக் காற்று (1994) *
- *பஞ்சம் (1995) *
- *நிதாஸே வா ரலி (சிங்களம்) (1996) *
- *புண்ணிய பூமி (1997) *
- *புண்ய பூமி (சிங்களம்) (1998) *
- *புதிய வீட்டில் (2000) *
- *போராட்டம் (2001) *
- *முகவரியைத் தேடுகிறார்கள் (2004) *
- *ஒரு விடியல் பொழுதில் (2006) *
- *திவய உதேஸா திவி புதன்னோ (சிங்களம்) (2007) *
- *கலாசார விலங்குகள் (2008) *
# சோ. ராமேஸ்வரன்

## எழுதிய நூல்கள்

### நாடகம்

- *கானல் நீர் கங்கையாகின்றது (2006) *
- *கறுப்பும் வெள்ளையும் (2008) *
# சோ. ராமேஸ்வரன்

## எழுதிய நூல்கள்

### சிறுவர் இலக்கியம்

- *படித்து மகிழ பயன்மிகு பத்துக் கதைகள் (1997) *
- *திசை மாறிய பாதைகள் (நவீனம்) (1998) *
- *சதியை வென்ற சாதுரியம் (2001) *
- *அந்த அழகான பனை (2002) *
- *வாழ நினைத்தால் வாழலாம் (2005) *
- *மவ ரக்ககென் வீர புத்தா (சிங்களம்) (2006) *
- *தாயைக் காத்த தனயன் (2007) *
# நிலாரசிகன்

**நிலாரசிகன்(ராஜேஷ் வைரபாண்டியன்)** , இவர் கவிஞர் மற்றும் எழுத்தாளர். தூத்துக்குடி மாவட்டத்தைச் சேர்ந்த இவர் கவிதை, சிறுகதை, கட்டுரை மற்றும் விமர்சனங்களை எழுதி வருகிறார். தகவல் தொழில் நுட்பத்துறையில் பணிபுரிந்து வரும் இவரது படைப்புகள் ஆனந்த விகடன், வார்த்தை, உயிர்மை, கல்கி, புன்னகை, அகநாழிகை, நவீன விருட்சம், உயிர் எழுத்து, கல்குதிரை, கொம்பு போன்ற இதழ்களிலும், கீற்று, கூடல்திணை, அதிகாலை, உயிரோசை, திண்ணை, தமிழோவியம் போன்ற இணைய இதழ்களிலும் வெளியாகி இருக்கின்றன. 2011க்கான "சுஜாதா சிறந்த சிற்றிதழ் விருது" பெற்றிருக்கும் 361 என்னும் தீவிர நவீன இலக்கிய சிற்றிதழின் ஆசிரியர்.
# நிலாரசிகன்

## கவிதை நூல்கள்

- வெயில் தின்ற மழை(2010)
- மீன்கள் துள்ளும் நிசி (2012) - சிறந்த கவிதைநூலுக்கான புன்னகை விருது பெற்றது
- கடலில் வசிக்கும் பறவை (2013)
- வேனிற்காலத்தின் கற்பனைச் சிறுமி(2018) - சிறந்த கவிதை நூலுக்கான சுஜாதா விருது பெற்றது
# நிலாரசிகன்

## சிறுகதை நூல்

- யாரோ ஒருத்தியின் டைரிக்குறிப்புகள்(2009)
- ஜூலி யட்சி(2015)
# நிலாரசிகன்

## சிறுவர் நாவல்

- குகைதேசக் குள்ளர்கள்(2020)
# நிலாரசிகன்

## வெளியிணைப்புகள்

- நிலாரசிகன் இணையதளம்
- நிலாரசிகன் சிறுகதைகள்
- மாற்று இணையத்தில் நிலாரசிகன் எழுதிய தமிழ் வலைப்பதிவுகளின் தொகுப்பு
# பெரிய ஆட்ரான் மோதுவி

தொலைவு செல்லும் நீளக் குழாய். அதன் ஒரு பகுதி மட்டுமே இது]]  
**பெரிய ஆட்ரான் மோதுவி** (*Large Hadron Collider*, அல்லது *LHC*) எனப்படுவது சுவிட்சர்லாந்து செனீவாவில் அமைந்துள்ள ஐரோப்பிய அணு ஆராய்ச்சி நிறுவனத்தின் (CERN) பரிசோதனைக்கூடங்களில் நிறுவப்பட்டுள்ள ஒரு பெரும் இயற்பியல்சார் செய்களக் கருவி ஆகும். அதிகளவு ஆற்றலைக் கொண்ட நேர்மின்னிகளை (புரோத்தன்களை) எதிர் எதிர் திசைகளில் முடுக்கி அவற்றை மோதவிடும் பணியை மேற்கொள்ளும் இச்சாதனம் உலகின் மிகப் பெரும் துகள் முடுக்கி (*particle accelerator*) ஆகும்.  
இத்திட்டத்தை உலகின் 100 நாடுகளைச் சேர்ந்த ஏறத்தாழ 10,000 இயற்பியலாளர்களும் பொறியியலாளர்களும் நூற்றுக்கணக்கான பல்கலைக்கழகங்களும் ஆய்வுகூடங்களும். இணைந்து பிரான்சு-சுவிட்சர்லாந்து எல்லையில் நிலத்துக்கடியில் 175 மீ (574 அடி) ஆழத்தில் நீள வட்டத்தில் 27 கி.மீ. நீளத்துக்கு இந்தக் கருவியை அமைத்துள்ளனர்.  
இந்தக் கருவி நேர்மின்னிகளை (புரோத்தன்களை) 7 டெர்ரா இலத்திரன் வோல்ட்டிலும் (1.12 மைக்குரோச்சூல் (microjoules) ஆற்றலுக்கு முடுக்கப்பட்டு மோதவிடும் திறம் கொண்டது, அல்லது ஈய அணுக்கருவை 574 TeV (92.0 µJ) ஆற்றலுக்கு முடுக்கவிட்டு மோதவிடும் திறம் கொண்டது. இக்கருவியின் உதவியால் அணுக்கருவுக்குள் இருப்பதாகக் கருதப்படும் துககள் பற்றியும், அவற்றிடையே நிகழும் அடிப்படை இயக்கப்பாடுகளையும் அறிய முடியும். இவற்றின் அடிப்படையில் அண்டம் எப்படி உருவானது என்பது குறித்த புதிய அறிவையும் பெறமுடியும் என்றும் இயற்பியலாளர்கள் நம்புகிறார்கள். நமக்குத் தெரிந்த பொருட்களின் நிறையையை அளிக்க அடிப்படையாக இருந்ததாகக் கருதப்படும் இகிசு போசான் (ஹிக்ஸ் போசான், *Higgs Boson*) என்னும் துகளைக் கண்டுபிடிக்க இக்கருவி உதவும் என்று கருதப்பட்டது. சூலை 4, 2012 இல் இந்த இகிசு போசான் இருக்கக்கூடும் என்னும் பெரும்நம்பிக்கை ஊட்டும் கண்டுபிடிப்பு நிகழ்ந்தது. இகிசு போசான் துகளைக் கண்டுபிடித்தால் அடிப்படைத்துகள்கள் பற்றிய சீர்மரபு ஒப்புரு (*Standard Model*) என்னும் கட்டுமானக் கொள்கையின் மீது மேலும் நம்பிக்கை ஊட்டுமாறு அமையும், அது நல்ல விளக்கமாக இருக்கும் என்று நம்புகின்றார்கள். இதனால் அடிப்படை துகள்களை பற்றிய அறிவு மேலும் தெளிவாகப் புரியலாம்.  
இக்கருவி முதன் முதலாக 2008, செப்டம்பர் 10, 2008 இல் முதன் முதலாக பரிசோதிக்கப்பட்டது. முதலாவது துணிக்கைகள் வெற்றிகரமாக இதனூடாக அனுப்பப்பட்டன. இதன் முதலாவது பெரும் ஆற்றலுடன் கூடிய மோதல் 2008 அக்டோபர் 21 இல் இடம்பெறும் என அறிவிக்கப்பட்டது. ஆனால் செப்டம்பர் 19 ஆம் திகதி அன்று அதன் சுரங்க பாதையில் ஏற்பட்ட ஈலியம் வளிம வெடிப்பால் ஏறத்தாழ 50 மீக்கடத்திமின் காந்தங்கள் பழுதுபட்டன . இதனால் இந்த மோதுவியின் பயன்பாடு இரண்டு மாதங்கள் தடைபட்டது.
# பெரிய ஆட்ரான் மோதுவி

## மீண்டும் இயக்கம்

செப்டம்பர் 2008-க்குப் பின்னர், முதன்முறையாக 30 மார்ச் 2010 அன்று நிகழ்த்தப்பட்ட ஆய்வில்
7 டெரா எலக்ட்ரான்வோல்ட் (7 TeV - 1 டெரா = 1,000,000,000,000) மோதல் ஏற்படுத்தப்பட்டது; இதில், 3.5 TeV ஆற்றல் கொண்ட இரு நேர்மின்னி(புரோட்டான்) கற்றைகள் மோதுவிக்கப்பட்டன. தொடர்ந்து 18 முதல் 24 மாதங்களுக்கு இயக்கத்தில் இருக்கப்போகும் பெரிய ஆட்ரான் மோதுவியில், அண்டத்தின் தொடக்கத்தில் இருந்த சூழலை மீண்டும் ஏற்படுத்தும் வாய்ப்புகள் இருப்பதாக அறிவியலாளர்கள் கருதுகின்றனர்; புதிய இயற்பியலைத் துவக்கவல்ல இவ்வாய்வில் கலந்து கொண்டிருக்கும் 50 இந்திய இயற்பியலாளர்களின் பங்கு குறிப்பிடத்தக்கது.
# இலத்திரன்வோல்ட்

இயற்பியலில், **எலட்டிரான் வோல்ட்டு** அல்லது **இலத்திரன் வோல்ட்டு** (*electron volt, eV*) என்பது ஆற்றலின் ஓர் அலகாகும். இதனை **எதிர்மின்னி-வோல்ட்டு** என்றும் குறிப்பிடலாம்.  
பிணைப்பற்ற, விடுபட்ட, இலத்திரன் ஒன்று ஒரு வோல்ட்டு அளவுள்ள மின் அழுத்த வேறுபாட்டைக் கொண்ட மின்புலத்தினூடாக முடுக்கப்படும்போது அவ் இலத்திரன் பெறும் ஆற்றல் ஓர் *இலத்திரன் வோல்ட்டு* ஆகும்.  
:: 1 eV = 1.602 176 53 J  
ஓர் **இலத்திரன் வோல்ட்டு** என்பது ஓர் எதிர்மின்னியின் (இலத்திரனின்) மின்மமாகிய (மின்னூட்டமாகிய) 1.602 176 53(14) கூலுமை, 1 வோல்ட்டால் பெருக்க வரும் ஆற்றல் அளவு. ஒரு வோல்ட்டு என்பது 1 யூல் வகுத்தல் 1 கூலும் என்பதையும் கருத்தில் கொள்ளலாம்.  
எலட்டிரான் வோல்ட்டு என்பது மிகச்சிறிய அலகாகும். கதிரியலிலும் பிற அறிவியல் துறையிலும் கிலோ எலட்டிரான் வோல்ட்டு (KeV ), மெகா எலட்டிரான் வோல்ட்டு (MeV ) அலகுகளில் அளவிடப்படுகின்றன.
# சொல் அணி

**சொல் அணி** ஆறு வகைப்படும்.
அவையாவன: எதுகை, மோனை, சிலேடை, மடக்கு, பின்வருநிலை,
# சொல் அணி

## எதுகை

செய்யுளில் அல்லது வசனத்தில் இரண்டாவது எழுத்து ஒழுங்குபடத் தொகுக்கப்பட்டிருப்பது. அல்லது செய்யுட் சீர்களின் இரண்டாவது எழுத்து ஒன்றிவரத் தொடுப்பது.  
**உதாரணம்**
<blockquote>
ஒ**ட்**டகத்தைக் க**ட்**டிக்கோ  
கெ**ட்**டியாக ஒ**ட்**டிக்கோ  
வ**ட்**ட வ**ட்**டப் பொ**ட்**டுக்காரி
</blockquote>
# சொல் அணி

## மோனை

செய்யுளில் அல்லது வசனத்தில் முதலாவது எழுத்து ஒழுங்குபடத் தொகுக்கப்பட்டிருப்பது.  
**உதாரணம்**
<blockquote>
**க**ட்டோடு குழலாட **ஆ**ட  
**க**ண்ணென்ற மீன் **ஆ**ட ஆட  
**பொ**ட்டோடு **ந**கையாட ஆட  
**பெ**ண்ணென்ற **நீ**யாடு ஆடு
</blockquote>
# சொல் அணி

## சிலேடை

ஒரு சொற்றொடரை வேறுவேறு இடங்களில் பிரிக்கும் போது வெவ்வேறு பொருள் தருவது.  
**உதாரணம்**
<blockquote>
*ஓடும் இருக்கும் அதன் உள்வாய் வெளுத்திருக்கும்*  
*நாடும் குலைதனுக்கு நாணாது*  
இச் செய்யுளில்  
**ஒரு கருத்து:**  
நாய் ஓடும். இருக்கும். அதன் வாயின் உட்பக்கம் வெள்ளையாக இருக்கும். சாப்பாட்டை நாடும்.
குலைப்பதற்கு நாணாது என்று வரும்.
</blockquote>
**மறு கருத்து**  
<blockquote>
தேங்காய்க்கு ஓடு இருக்கும். உட்பக்கம் வெள்ளையாக இருக்கும்  
குலை போட நாணாது. நாடும்- மனிதர்களால் விரும்பப் படும் என்று வரும்.
</blockquote>
இங்கு ஒரு செய்யுள் இரு வேறு பொருள்களைத் தருகிறது.  
தனியாக ஒரு சொல்லைப் பார்க்கும் போது  
**அறிவில்லாதவன்**
<blockquote>
அறிவில்+ஆதவன்  
அறிவு+இல்லாதவன் என இருபொருள்களைத் தருகின்றன.
</blockquote>
# சொல் அணி

## மடக்கு

ஒரு சொற்றொடரில் தொடர்ந்து வரும் சொல் ஒன்றாக இருக்கும். ஆனால் பொருள் வேறுபடும்.  
**உதாரணம்**  
<blockquote>
அரவம் அரவம் அறியுமா?  
இதன் பொருள்  
பாம்பு சத்தம் அறியுமா.  
ஒரு அரவம் பாம்பையும், ஒரு அரவம் சத்தத்தையும் குறிக்கின்றது.
</blockquote>
# சொல் அணி

## பின்வருநிலை

ஒரே சொல் அடுத்தடுத்து ஒரே பொருளில் வருவது  
**உதாரணம்**  
<blockquote>
*நோய் எல்லாம் நொய் செய்தார் மேலவாம் நோய்செய்யார்*  
*நோயின்மை வேண்டுபவர்*
இதன் பொருள்:  
துன்பம் இல்லாமல் வாழ விரும்புகின்றவர் துன்பம் செய்ய மாட்டார். ஏனெனில் அத்துன்பம் செய்வோரையே சாரும் என அறிந்துள்ளனர்.  
இங்கு நோய் என்பது துன்பத்தைக் குறிக்கிறது.
நோய் என்ற ஒரே சொல் மீண்டும் மீண்டும் அதே பொருளில் வருகிறது.</blockquote>
# சொல் அணி

## அந்தாதி

பாடலில் ஒரு வசனத்தில் முடியும் சொல் அடுத்த வசனத்தில் தொடக்கமாக வருவது.  
உதாரணம்  
<blockquote>
வசந்த கால நதிகளிலே வைரமணி **நீரலைகள்**  
**நீரலைகள்** மீதினிலே நெஞ்சிரண்டின் **நினைவலைகள்**  
**நினைவலைகள்** தொடர்ந்து வந்தால் நேரமெல்லாம் **கனவலைகள்**  
**கனவலைகள்** வளர்வதற்கு காமனவன் மலர்க்கணைகள்
</blockquote>
# பீட்டர் புரூகல்

**பீட்டர் புரூகல்** (Pieter Brueghel 1525 - செப்டெம்பர் 9, 1569) ஒரு நெதர்லாந்து மறுமலர்ச்சி ஓவியர் ஆவார். இவர் நிலத்தோற்றம், குடியானவர்கள் தொடர்பிலான காட்சிகளை வரைவதில் பெரிதும் அறியப்பட்டவர். இதனால், பிற புரூகல் குடும்பத்தவர்களிடம் இருந்து வேறுபடுத்துவதற்காக இவரை *குடியானவர் புரூகல் (Peasant Bruegel)* என்றும் அழைத்தனர்.  
பீட்டர் புரூகல் நெதர்லாந்தில் உள்ள பிரெடா என்னுமிடத்தில் பிறந்ததாகச் சொல்லப்பட்டாலும், இது, டச்சு நகரான பிரெடாவையா அல்லது இலத்தீன் மொழியில் பிரெடா எனப்படும் பெல்ஜிய நகரான பிரீயைக் குறிக்கிறதா என்பது தெளிவாகத் தெரியவில்லை. இவர் பீட்டர் கோக் வான் ஏல்ஸ்ட் என்பவரிடம் தொழில் பழகினார். பின்னர் இவரது மகளையே புரூகல் மணம் செய்துகொண்டார்.
# மன்காட்டன் திட்டம்

**மான்கற்ரன் திட்டம்** (மான்ஹாட்டன் திட்டம்; *Manhattan Project*) என்பது முதல் அணு குண்டை உருவாக்க மேற்கொள்ளப்பட்ட திட்டம் ஆகும். இரண்டாம் உலகப் போரின் போது (1931-1946) ஐக்கிய அமெரிக்க தலைமையில் ஐக்கிய இராச்சியம், கனடா ஆகிய நாடுகள் இணைந்து இந்த திட்டத்தை நிறைவேற்றின. இந்த திட்டம் நடைபெற்ற இடமான மன்ஹாட்டன் அமெரிக்காவின் பெரிய நகரமனான நியூ யோர்க்கின் ஒரு பகுதி ஆகும்.  
நாசி படைத்துறை அணு ஆயுதம் தொடர்பாக ஆய்வு செய்வதாக பயந்து, இந்த திட்டம் தொடங்கியது. 1939 ஒரு சிறு ஆராய்ய்சி திட்டத்தில் இருந்து தொடங்கி, பின்னர் இந்த திட்டத்தில் 130,000 நபர்களை பணியாற்றினார்கள். இதற்கு $2 பில்லியன் (24 பில்லியான் - 2008) செலவு ஏற்பட்டது. இந்த திட்டதை அமெரிக்க படைத்துறை நிர்வாகித்தது, அமெரிக்க இயற்பியலாளர் ஜெ. இராபர்ட் ஓப்பன்ஹீமர் வழிநடத்தினார்.  
இந்த திட்டத்தின் விளைவாக ஆகஸ்ட் 6, 1945 இல் முதல் அணுகுண்டு ஜப்பானிய நகரமான ஹிரோஷிமா மீது வீசப்பட்டது. இதில் 140, 000 மக்கள் இறந்தார்கள், பல்லாயிரக்கணக்கானோர் காயமடைந்தனர். இரண்டாவது அணுகுண்டு ஆகஸ்ட் 8, 1945 அன்று ஜப்பானிய நகரமான நாகசாகி மீது வீசப்பட்டது. இதில் 39,000 மக்கள் இறந்தார்கள், 25,000 மக்கள் காயமடைந்தனர்.
# சால்வதோர் தாலீ

**சால்வதோர் தாலீ** (*Salvador Dali*, மே 11, 1904 - ஜனவரி 23, 1989) ஸ்பெயின் நாட்டைச் சேர்ந்த கட்டலன் இனத்தவரான, அடிமன வெளிப்பாட்டிய ஓவியர் ஆவார். இவரது முழுப்பெயர் **சால்வதோர் தொமிங்கோ பிலிப்பெ ஜசிந்தோ தாலீ இ தொமெனிக்** என்பதாகும். எசுப்பானியாவின் காத்தலோனியாவில் உள்ள பிகோரெசு (Figueres) என்னுமிடத்தில் பிறந்த இவர் ஒரு திறமையான படவரைவாளர். இவரது கவர்ச்சியான அடிமன வெளிப்பாட்டிய ஆக்கங்கள் பெரிதும் புகழ் பெற்றவை. சால்வதோர் தாலீயின் ஓவியத் திறன் மறுமலர்ச்சி ஓவியர்களின் செல்வாக்கினால் ஏற்பட்டதாகக் கூறப்படுகின்றது. மிகவும் அறியப்பட்ட இவரது ஓவியமான நீங்கா நினைவு (*The Persistence of Memory*) 1931 ஆம் ஆண்டில் தீட்டி முடிக்கப்பட்டது. இவருக்குத் திரைப்படம், சிற்பம், நிழற்படக்கலை போன்ற கலைகளிலும் ஈடுபாடு இருந்தது.